Հովհաննես Պողոս Երկրորդ Սրբազան քահանայապետի այցը Հայաստան մոտենում է իր ավարտին։ Բայց արդեն կարող ենք արձանագրել, որ այցը ունենալու է պատմական նշանակություն։ Այն իր մեծ ու դրական ազդեցությունն է գործելու Հայաստանի եւ Վատիկանի հարաբերությունների հետագա զարգացման ու խորացման ողջ ընթացքի վրա։ Չենք կասկածում, որ այս այցը նոր ու զորեղ ազդակ կլինի նաեւ Վատիկանի եւ Հայ Առաքելական Եկեղեցու գործակցության սերտացման համար։